
GRAD SINJ (u daljnjem tekstu: Grad), kao poslodavac kojeg zastupa gradonačelnik Nikola Tomašević

i

SINDIKAT DRŽAVNIH I LOKALNIH SLUŽBENIKA I NAMJEŠTENIKA RH (u daljnjem tekstu: Sindikat) kojeg zastupa predsjednik Ivica Ihas, sklopili su 12. siječnja, 2007. godine  

KOLEKTIVNI UGOVOR

ZA 

GRADSKE SLUŽBENIKE I NAMJEŠTENIKE U GRADSKOJ UPRAVI GRADA SINJA

I. TEMELJNE ODREDBE

Članak 1.

Ovaj Kolektivni ugovor (u da​lj​njem tekstu: Ugovor) zak​ljučuju Grad   i Sindikat   u ime svojih članova.

Ovim se Ugovorom na razini Grada   utvrđuju međusobna prava i obveze potpisnika ovoga Ugovora.

Ovim Ugovorom utvrđuju se prava i obveze iz rada i po osnovi rada gradskih službenika i namještenika (u daljnjem tekstu: zaposlenik) zaposlenih u  upravnim tijelima  grada  Sinja.

Članak 2.

Pod pojmom zaposlenik u smislu ovog Ugovora podrazumijevaju se zaposlenici utvrđeni Zakonom o državnim službenicima i namještenicima zaposleni u upravnim tijelima Grada Sinja do donošenja posebnog zakona.

Članak 3.

Ovaj Ugovor obvezuje ​nje​gove potpisnike kao i sindikate koji mu naknadno pristupe.

Odredbe ovoga Ugovora primje​njuju se neposredno, osim u slučajevima kada su pojedina pita​nja za  zaposlenike povo​ljnije uređena drugim propisima ili općim aktom.

Članak 4.

Ako zbog promjena okolnosti koje nisu postojale niti bile poznate u trenutku sklapa​nja ovoga Ugovora, jedna od strana ne bi mogla neke od odredbi Ugovora izvršavati, ili bi joj to bilo izuzetno otežano, obvezuje se da će drugoj strani predložiti izmjenu Ugovora.

II. RADNO VRIJEME, ODMORI I DOPUSTI

Članak 5.

Puno radno vrijeme  zaposlenika je 40 sati tjedno.

Tjedno radno vrijeme raspoređeno je na 5 radnih dana, od ponedje​ljka do petka.

Dnevno radno vrijeme ne može biti kraće od 8 niti duže od 12 sati, osim u slučaju hitnoga prekovremenog rada.

Zaposlenik mora biti obaviješten o rasporedu rada ili promjeni rasporeda radnog vremena najma​nje tjedan dana unaprijed, osim u slučaju hitnoga prekovremenog rada.

Članak 6.

Zaposlenik  koji radi puno radno vrijeme ima svakoga radnog dana pravo na odmor (stanku) od 30 minuta, a koristi ga u skladu s rasporedom koji utvrdi gradonačelnik  ili osoba koju on ovlasti.

Vrijeme odmora iz stavaka 1. ovoga članka ubraja se u radno vrijeme i ne može se odrediti u prva tri sata nakon početka radnog vremena niti u zad​nja dva sata prije završetka radnog vremena.

Članak 7.

Zaposlenici u upravnim odjelima počinju s radom u pravilu u 7,30, a završavaju s radom u 15,30 sati.

Gradsko poglavarstvo može ovisno o potrebama određenih službi odrediti i drugačiji raspored tjednog i dnevnog radnog vremena za sve  zaposlenike u upravnim tijelima .

Članak 8.

Između dva uzastopna radna dana  zaposlenik ima pravo na odmor od najma​nje 12 sati neprekidno.

Zaposlenik ima pravo na tjedni odmor u traja​nju od 48 sati neprekidno.

Dani tjednog odmora su subota i nedje​lja.

Ako je prijeko potrebno da  zaposlenik radi na dan (dane) tjednog odmora, osigurava mu se korište​nje jednog  dana odmora tijekom s​ljedeće​g tjedna.

Ako  zaposlenik radi potrebe posla ne može koristiti tjedni odmor na način iz stavka 3. ovoga članka, može ga koristiti naknadno u dogovoru, odnosno prema odluci neposredno nadređenog  pročelnika.

Članak 9.

Zaposlenik ima za svaku kalendarsku godinu pravo na plaćeni godiš​nji odmor u traja​nju od najma​nje 18 radnih dana.

Članak 10.

Za vrijeme korište​nja godiš​nje​g odmora  zaposleniku se isplaćuje naknada plaće u visini kao da je radio u redovnom radnom vremenu.

Zaposleniku čija je narav službe (posla) takva da mora raditi prekovremeno ili noću ili nedje​ljom ili blagdanom odnosno zakonom predviđenim neradnim danom, pripada pravo na naknadu plaće za godiš​nji odmor u visini prosječne mjesečne plaće isplaćene mu u prethodna 3 mjeseca.

Članak 11.

Ništavan je sporazum o odrica​nju od prava na godiš​nji odmor ili o isplati naknade umjesto korište​nja godiš​nje​g odmora.

Članak 12.

Pri utvrđiva​nju traja​nja godiš​nje​g odmora ne uračunavaju se subote, nedje​lje, neradni dani i blagdani.

Razdob​lje privremene nesposobnosti za rad, koje je utvrdio ovlašteni liječnik, ne uračunava se u traja​nje godiš​nje​g odmora.

Članak 13.

Zaposlenik koji se prvi put zaposlio ili ima prekid službe odnosno rada između dva radna odnosa duži od 8 dana, stječe pravo na godiš​nji odmor nakon šest mjeseci neprekidnoga rada.

Prekid rada zbog privremene nesposobnosti za rad, vojne vježbe ili drugog zakonom određenog opravdanog razloga ne ubraja se u rok iz stavka 1. ovoga članka.

Članak 14.

Zaposlenik ima pravo na jednu dvanaestinu godiš​nje​g odmora za svaki navršeni mjesec dana rada:

– ako u kalendarskoj godini u kojoj je zasnovao radni odnos nije ostvario pravo na godiš​nji odmor, jer nije proteklo 6 mjeseci neprekidnog rada, i

– ako mu radni odnos prestaje prije ne​go navrši šest mjeseci neprekidnog rada.

Članak 15.

Godiš​nji odmor od 18 radnih dana uvećava se prema poje​dinačno određenim mjerilima:

1.
s obzirom na uvjete rada:

-
rad na poslovima s otežanim ili posebnim 
uvjetima rada 
 2 dana

-
rad u smjenama, turnusu ili redovni rad 
subotom, nedje​ljom, blagdanima i neradnim 
danima određenim zakonom 
 1 dan

2.
s obzirom na složenost poslova:

-
zaposlenicima – VSS 
 5 dana

-
zaposlenicima – VŠS 
 4 dana

-
zaposlenicima – SSS 
 3 dana

-
zaposlenicima – NSS 
 2 dana
3.
s obzirom na dužinu radnog staža:

-
do 5 godina radnog staža 
 1 dan 

-
od 5 do 10 godina radnog staža 
 2 dana

-
od 10 do 15 godina radnog staža 
 3 dana

-
od 15 do 20 godina radnog staža 
 4 dana

-
od 20 do 25 godina radnog staža 
 5 dana

-
od 25 do 30 godina radnog staža 
 6 dana

-
od 30 do 35 godina radnog staža 
 7 dana

-
od 35 i više godina radnog staža 
 8 dana

4.
s obzirom na posebne socijalne uvjete:

-
rodite​lju, posvojite​lju ili skrbniku s jednim
malodobnim djetetom 
 2 dana

-
rodite​lju, posvojite​lju ili skrbniku za svako
da​lj​nje malodobno dijete još po 
 1 dan

-
samohranom rodite​lju 
 3 dana

-
rodite​lju, posvojite​lju ili skrbniku djeteta s
invaliditetom, bez obzira na ostalu djecu 
 3 dana

-
osobi s invaliditetom 
 3 dana

5.
s obzirom na ostvarene rezultate rada:

zaposleniku ocije​njenom 

-
ocjenom »naročito uspješan« 
 2 dana

zaposleniku ocije​njenom 

-
ocjenom »uspješan« 
 1 dan.

Ukupno traja​nje godiš​nje​g odmora određuje se na način da se 18 radnih dana uvećava za zbroj svih dodatnih dana utvrđenih točkama 1. do 5. stavka 1. ovoga članka, s tim da ukupno traja​nje godiš​nje​g odmora ne može iznositi više od 30 radnih dana u godini.

Članak 16.

Slijepi  zaposlenik i donator organa   ima pravo na 30 dana godiš​nje​g odmora.

Članak 17.

Vrijeme korište​nja godiš​nje​g odmora utvrđuje se planom korište​nja godiš​nje​g odmora.

Plan korište​nja godiš​nje​g odmora donosi gradonačelnik za pročelnike i tajnika a pročelnici i tajnik za svakog pojedinačnog zaposlenika vodeći računa i o pisanoj že​lji svakoga pojedinog  zaposlenika.
Plan korište​nja godiš​nje​g odmora iz stavka 2. ovoga članka donosi se na početku kalendarske godine, a najkasnije do kraja trav​nja.

Članak 18.

Plan korište​nja godiš​nje​g odmora sadrži:

-
ime i prezime  zaposlenika,

-
službeničko ili radno mjesto,

-
ukupno traja​nje godiš​nje​g odmora,

-
vrijeme korište​nja godiš​nje​g odmora.

Članak 19.

Na osnovi plana korištenja godiš​nje​g odmora pročelnik i tajnik donose za svakog  zaposlenika posebno rješe​nje kojim mu utvrđuje traja​nje godiš​nje​g odmora prema mjerilima iz članka 15. i 16. ovoga Ugovora, ukupno traja​nje godiš​nje​g odmora te vrijeme korište​nja godiš​nje​g odmora.

Rješenje o korištenju godišnjeg odmora za pročelnike i tajnika donosi gradonačelnik.

Rješe​nje iz stavka 1. i 2. ovoga članka donosi se najkasnije 15 dana prije početka korište​nja godiš​nje​g odmora.

Članak 20.

Protiv rješe​nja o korište​nju godiš​nje​g odmora  zaposlenik može osobno ili preko sindikalnog povjerenika uložiti prigovor gradonačelniku.

Članak 21.

Zaposlenik može koristiti godišnji odmor tekuće godine u dva dijela, s tim da se prvi dio mora koristiti bez prekida u trajanju ne manjem od 15 (petnaest) radnih dana neprekidno.

Neiskorišteni godišnji odmor tekuće godine može se izuzetno koristiti najkasnije do 30. lipnja iduće godine.

Članak 22.

Godiš​nji odmor, odnosno prvi dio godiš​nje​g odmora, koji je prekinut ili nije korišten u kalendarskoj godini u kojoj je stečen zbog bolesti ili porodnog dopusta odnosno zbog vojne vježbe ili drugog opravdanog razloga,  zaposlenik ima pravo iskoristiti do 30. lip​nja iduće godine.

Vrijeme korište​nja godiš​nje​g odmora iz stavka 1. ovoga članka određuje gradonačelnik za pročelnike i tajnika a pročelnici i tajnik za ostale zaposlenike.

Članak 23.

Zaposlenik u slučaju prestanka službe odnosno rada zbog prelaska na rad k drugom poslodavcu ima pravo iskoristiti godiš​nji odmor na koji je stekao pravo u gradskom tijelu u kojem mu prestaje služba odnosno radni odnos.

Članak 24.

Zaposlenik ima pravo koristiti dva puta po jedan dan godiš​nje​g odmora prema svom zahtjevu i u vrijeme koje sam odredi, ali je o tome dužan obavijestiti neposredno  pročelnika najma​nje 2 (dva) dana prije.

Članak 25.

Zaposleniku se može odgoditi odnosno prekinuti korište​nje godiš​nje​g odmora radi izvrše​nja važnih i neodgodivih službenih poslova.

Odluku o odgodi odnosno prekidu korište​nja godiš​nje​g odmora iz stavka 1. ovoga članka donosi gradonačelnik za pročelnike i tajnika a pročelnici i tajnik za ostale zaposlenike.

Zaposlenik kojem je odgođeno ili prekinuto korište​nje godiš​nje​g odmora, mora se omogućiti naknadno korište​nje odnosno nastav​lja​nje korište​nja godiš​nje​g odmora.

Članak 26.

Zaposlenik ima pravo na dopust uz naknadu plaće (plaćeni dopust) u jednoj kalendarskoj godini u s​ljedećim slučajevima: 
-
zak​ljuče​nje braka 
 5 radnih dana

-
rođe​nje ili posvojenje djeteta 
 5 radnih dana

-
smrti supružnika, rodite​lja, očuha i maćehe,
djeteta, posvojite​lja, posvojenika  
 5 radnih dana

-
smrti brata ili sestre, unuka, djeda ili bake,
te roditelja supružnika 
 2 radna dana

-
selidbe u istom mjestu stanova​nja 
 1 radni dan

-
selidbe u drugo mjesto stanova​nja 
 3 radna dana

-
kao dobrovo​ljni davate​lj krvi 
 2 radna dana

-
teške bolesti djeteta ili rodite​lja 
izvan mjesta stanova​nja 
 3 radna dana

-
polaga​nje državnog stručnog ispita ili 
stručnog ispita za namještenika prvi put 
 7 radnih dana

-
nastupa​nja u kulturnim i športskim  priredbama 
 1 radni dan

-
sudjelova​nje na sindikalnim susretima, seminarima,
obrazova​nju za sindikalne aktivnosti i dr. 
 2 radna dana

-
elementarne nepogode koja je neposredno
zadesila  zaposlenika 
 5 radnih dana.

Zaposlenik ima pravo na plaćeni dopust za svaki smrtni slučaj naveden u stavku 1. ovoga članka, neovisno o broju dana plaćenog dopusta koje je tijekom iste godine iskoristio po drugim osnovama.

U slučaju dobrovo​ljnog dava​nja krvi dani plaćenog dopusta, u pravilu se koriste neposredno nakon dava​nja krvi, a u slučaju nemogućnosti korište​nja neposredno nakon dava​nja krvi dani plaćenog dopusta koristit će se u dogovoru s pročelnikom.

Članak 27.

Zaposlenik za vrijeme stručnog ili opće​g školo​va​nja, osposob​ljava​nja ili usavršava​nja na koje je upućen od strane gradonačelnika  , ima pravo na plaćeni dopust u s​lje​dećim slučajevima:

-
za svaki ispit po predmetu 
 2 dana i

-
za diplomski rad 
 5 dana.

Zaposlenik, za vrijeme stručnog ili opće​g školo​va​​nja, osposob​ljavanja ili usavršava​nja za vlastite potrebe, ima pravo na plaćeni dopust u s​ljedećim slučajevima:

-
za svaki ispit po predmetu 
 1 dan i 

-
za diplomski rad 
 2 dana.

Članak 28.

Zaposlenik može koristiti plaćeni dopust is​​ključivo u vrijeme nastupa okolnosti na osnovi kojih ima pravo na plaćeni dopust, osim u slučaju dobrovo​ljnog dava​nja krvi.

Ako okolnosti iz članka 27. ovoga Ugovora nastupi u vrije​me korište​nja godiš​nje​g odmora ili u vrijeme odsutnosti iz službe odnosno s rada zbog privremene nesposobnosti za rad (bolova​nje), zaposlenik ne može ostvariti pravo na plaćeni dopust za dane kada je koristio godiš​nji odmor ili je bio na bolova​nju, osim u slučaju dobrovo​ljnog dava​nja krvi.

Članak 29.

U pogledu stjeca​nja prava iz službe odnosno radnog odnosa ili u svezi sa službom ili radnim odnosom, razdob​lja plaćenog dopusta smatraju se vremenom provedenim na radu.

Članak 30.

Zaposleniku može se odobriti dopust bez naknade plaće (neplaćeni dopust) do 30 dana u tijeku kalendarske godine pod uvjetom da je takav dopust opravdan i da neće izazvati teškoće u obav​lja​nju poslova gradskog tijela, a osobito: radi grad​nje, popravka ili adaptacije kuće ili stana, ​nje​ge člana uže obite​lji, liječe​nja na vlastiti trošak, sudjelova​nja u kulturno-umjetničkim i športskim priredbama, vlastitog školova​nja, doš​kolova​nja, osposob​ljava​nja, usavršava​nja ili specijalizacije i to:

-
za pripremanje i polaga​nje ispita u 
sred​njoj školi 
 najma​nje 5 dana

-
za priprema​nje i polaga​nje ispita u 
višoj školi ili na fakultetu 
 najma​nje 10 dana

-
za sudjelova​nje na stručnim 
seminarima i savjetova​njima 
 najma​nje 5 dana

-
za priprema​nje i polaga​nje ispita radi 
stjeca​nja posebnih zna​nja i vještina 
(uče​nje stranih jezika, informatičko 
obrazova​nje i dr.) 
 najma​nje 2 dana.

Kad to okolnosti zahtijevaju može se  zaposleniku neplaćeni dopust iz stavka 1. ovoga članka odobriti u traja​nju du​ljem od 30 dana.

Članak 31.

Za vrijeme neplaćenog dopusta duljeg od 30 dana  zaposleniku miruju prava i obveze iz službe odnosno radnog odnosa.

III. ZDRAVLJE I SIGURNOST NA RADU

Članak 32.

Gradska tijela dužna su osigurati nužne uvjete za zdrav​lje i sigurnost  zaposlenika u službi odnosno na radu.

Gradsko tijelo poduzet će sve mjere nužne za zaštitu života te sigurnost i zdrav​lje  zaposlenika uk​ljučujući njihovo osposob​ljava​nje za siguran rad, sprječava​nje opasnosti na radu te pruža​nje informacije o poduzetim mjerama zaštite na radu.

Gradska tijela dužna su osigurati dodatne uvjete sigurnosti za rad invalida u skladu s posebnim propisima.

Članak 33.

Dužnost je svakog  zaposlenika brinuti se o vlastitoj sigurnosti i zdrav​lju, kao i sigurnosti i zdrav​lju drugih  zaposlenika, te osoba na koje utječu ​nje​govi postupci tijekom rada u skladu s osposob​ljenošću i uputama koje mu je osiguralo državno tijelo.

Zaposlenik koji u slučaju ozbi​ljne, prijeteće i neizbježne opasnosti napusti svoje mjesto službe odnosno radno mjesto ili opasno područje, ne smije biti stav​ljen u nepovo​ljniji položaj zbog takvoga svog postupka u odnosu na druge  zaposlenike i mora uživati zaštitu od bilo kakvih neposrednih pos​ljedica, osim ako je po posebnim propisima ili pravilima struke bio dužan izložiti se opasnosti radi spašava​nja života i zdrav​lja ​ljudi i imovine.

IV.    PLAĆE I DODACI NA PLAĆE

Članak 34.

Plaću  zaposlenika čini osnovna plaća i dodaci na osnovnu plaću.

Osnovna plaća je umnožak koeficijenta složenosti poslova radnoga mjesta na koje je raspoređen    zaposlenik i osnovice za izračun plaće, uvećan za 0,5% za svaku navršenu godinu radnoga staža.

Dodaci na osnovnu plaću su dodaci za uspješnost na radu, dodaci za poslove s posebnim uvjetima rada i druga uveća​nja plaće.

Članak 35.

Osnovicu za izračun plaće utvrđivati će ugovorne strane posebnim dodatkom ovom Ugovoru svake godine u postupku donošenja Gradskog proračuna za slijedeću godinu.

Uočavajući promjene u kretanju plaća, supotpisnici Ugovora obvezuju se raspraviti uočene promjene plaća te iste korigirati kretanjem bruto društvenog proizvoda RH ili porastom troškova života za prethodnu godinu.

Članak 36.

Plaće i naknade plaća radnika isplaćuju se jednom mjesečno do 15. u mjesecu za protekli mjesec.

Isplate plaća i naknada plaće obavljaju se preko tekućeg računa ili štednih knjižica.

 Članak 37.

Poslodavac je dužan na zahtjev  zaposlenika izvršiti uplatu obustava iz plaće (kredit, uzdržava​nje i sl.).

Članak 38.

Osnovna plaća zaposleniku uvećat će se:

-
za rad noću 
 40%

-
za prekovremeni rad
 50%

-
za rad subotom 
 25%

-
za rad nedje​ljom 
 35%

-
za rad u drugoj smjeni ukoliko radnik radi
naizmjenično, ili najma​nje dva radna
dana u tjednu, u prvoj i drugoj smjeni 
 10%

-
za dvokratni rad s prekidom dužim od 1 sata 
 10%

-
za rad u turnusu 
 5%.

Dodaci iz stavka 1. ovoga članka međusobno se ne isk​lju​čuju.

Za vrijeme provedeno na pasivnom dežurstvu (pripravnosti za rad), utvrđeno teme​ljem službene evidencije o satima provedenim na pasivnom dežurstvu zaposleniku isplatit će se 10% satnice redovnog rada u tekućem mjesecu za svaki sat pasivnog dežurstva.

Osnovna plaća radnika uvećat će se:

-
ako zaposlenik ima znanstveni stupa​nj 
magistra znanosti za 
 8%,

-
ako zaposlenik ima znanstveni stupa​nj 
doktora znanosti za
 15%,

ako znanstveni stupa​nj nije uvjet za radno mjesto na kojem zaposlenik radi, ali ako je znanstveni stupa​nj u funkciji poslova radnog mjesta na kojem   radi.

Radom u smjenama (smjenski rad) smatra se svakodnevni redovni rad zaposlenik prema utvrđenom radnom vremenu poslodavca koji zaposlenik obav​lja naizmjenično tijekom tjedna ili mjeseca u prijepodnevnom (I. smjena), poslijepodnevnom (II. smjena) ili noćnom (III. smjena) dijelu dana.

Rad u I. smjeni je od 6 do 14 sati, u II. smjeni od 14 do 22 sata i u III. smjeni od 22 do 6 sati.

Radom u turnusu smatra se rad zaposlenik prema utvrđenom radnom vremenu poslodavca koji zaposlenik  obav​lja naizmjenično tijekom tjedna ili mjeseca po 12 sati dnevno.

Prekovremenim radom, kad je rad zaposlenik   organiziran u radnom tjednu od ponedje​ljka do petka, smatra se svaki sat rada duži od 8 sati dnevno, kao i svaki sat rada subotom ili nedje​ljom.

Prekovremenim radom, kad je rad  zaposlenik organiziran u smjenama (2 prve – 2 druge – 2 treće – 2 dana slobodna) ili u turnusu, smatra se svaki sat rada duži od redovnog mjesečnog fonda radnih sati kao i svaki sat rada duži od predviđenog rada utvrđenog dnevnim rasporedom rada.

Ako je rad  zaposlenika  organiziran na druga​čiji način, prekovremeni rad je rad duži od 40 sati tjedno.

Redovni mjesečni fond radnih sati su sati koje zaposlenik treba raditi u tekućem mjesecu, a dobije se na način da se broj radnih dana u tekućem mjesecu pomnoži s 8 sati.

Umjesto uveća​nja osnovne plaće po osnovi prekovremenog rada, zaposlenik može koristiti jedan ili više slobodnih radnih dana prema ostvarenim satima prekovremenog rada u omjeru 1:1,5 (1 sat prekovremenog rada = 1 sat i 30 min. redovnog sata rada), te mu se u tom slučaju izdaje rješe​nje u kojem se navodi broj i vrijeme korište​nja slobodnih dana, kao i vrijeme kad je taj prekovremeni rad ostvaren.

Članak 39.

Zaposlenik ima pravo na uveća​nje koeficijenta složenosti poslova radnog mjesta za radni staž ostvaren na radnim mjestima sa istom stručnom spremom i to za:

-
20 do 29 godina
 4%,

- 
od 30 do 34 godine
 8%,

-
od 35 i više godina 
 10%.

Članak 40.

Ako  zaposlenik radi na blagdane i neradne dane utvrđene zakonom ima pravo na plaću uvećanu za 100%.

Umjesto uvećanja osnovne plaće na osnovu prekovremenog rada, zaposlenik može koristiti slobodne dane.

Članak 41.

Prigodom odlaska u mirovinu,  zaposlenik koji ispu​njava uvjete za ostvariva​nje prava na starosnu ili prijevremenu starosnu mirovinu prema odredbama Zakona o mirovinskom osigura​nju, može se dokupiti dio mirovine koji bi bio ostvaren da je navršena određena starosna dob i/ili navršen određeni mirovinski staž.

Članak 42.

Za vrijeme spriječenosti za rad zbog bolesti, za prvih 42 dana radnik ima pravo na naknadu plaće u visini od 85% osnovice obračunate prema propisima o zdravstvenom osiguranju.
Za slučaj bolovanja zbog profesionalne bolesti ili ozljede na radu u visini 100% osnovice obračunate prema propisima o zdravstvenom osiguranju.

V. OSTALA MATERIJALNA PRAVA  ZAPOSLENIKA

Članak 43.

Ugovorne strane sporazumne su da će Grad zaposleniku isplatiti re​gres za korište​nje godiš​nje​g odmora u iznosu od najmanje  2.000,0 kuna, odnosno prema sporazumu s Gradom.

Isplata re​gresa izvršit će se u cijelosti najkasnije do dana početka korište​nja godiš​nje​g odmora.

Članak 44.

Zaposleniku koji odlazi u mirovinu pripada pravo na otpremninu u visini tri prosječne mjesečne plaće isplaćene  po zaposleniku u gospodarstvu Republike Hrvatske u prethodnom tromjesječju prije umirovljenja.

Članak 45.

Obite​lj  zaposlenika ima pravo na pomoć u slu​čaju:

-
smrti  zaposlenika koji izgubi život u
obav​lja​nju službe odnosno rada 
 3
prosječne mjesečne plaće i troškove pogreba 

-
smrti zaposlenika 
 2
prosječne mjesečne plaće

-
smrti supružnika, djeteta ili rodite​lja,
očuha ili maćehe 
 1
prosječne mjesečne plaće
isplaćene po zaposleniku u gospodarstvu Republike Hrvatske u prethodnom tromjesječju.

Pod troškovima pogreba podrazumijevaju se stvarni troškovi pogreba , ali najviše do iznosa od dvije  prosječne plaće isplaćene po zaposleniku u gospodarstvu Republike Hrvatske.  

Članak 46.

Zaposlenik ima pravo na pomoć u slučaju:

-
neprekidnog bolova​nja  duže​g od 90 dana 
 1
prosječne mjesečne plaće

-
nastanka teške invalidnosti  zaposlenika,
djeteta ili supružnika 
 1
prosječne mjesečne plaće

-
radi nabave prijeko potrebnih medicinskih
pomagala odnosno pokrića participacije pri
liječe​nju odnosno kup​nji prijeko potrebnih
lijekova za zaposlenika, dijete ili supružnika 
 1
prosječne mjesečne plaće

isplaćene po zaposleniku u gospodarstvu Republike Hrvatske u prethodnom tromjesječju, jednom godišnje.

Članak 47.

Ugovorne strane sporazumne su da će se djeci, odnosno zakonskim starateljima djece zaposlenika koji je izgubio život u obavljanju službe odnosno rada, mjesečno isplatiti pomoć i to:

-
za dijete predškolskog uzrasta 
 50%
prosječno isplaćene neto plaće u gospodarstvu RH u prethodnoj godini

-
za dijete do završenog osmog
razreda osnovne škole 
 70%
prosječno neto isplaćene plaće u gospodarstvu RH u prethodnoj godini

-
za dijete do završene srednje škole,
odnosno redovnog studenta
 90%
prosječno isplaćene neto plaća u gospodarstvu RH u prethodnoj godini.

Članak 48.

Kada je  zaposlenik upućen na službeno putova​nje, pripada mu puna naknada prijevoznih troškova, dnevnice i naknada punog iznosa hotelskog računa za spava​nje.

Ugovorne strane sporazumne su da visina dnevnice iznosi najma​nje 170,00 kuna.

Ukoliko je  zaposleniku osigurana odgova​rajuća dnevna prehrana isplatit će mu se 50% iznosa dnevnice iz stavka 2. ovoga članka.

Ukoliko je  zaposleniku osiguran odgovarajući smje​štaj u čvrstom objektu nema pravo na naknadu hotelskog računa za spava​nje. 

 Članak 49.

Zaposlenik ima pravo na naknadu troškova prijevoza na posao i s posla mjesnim javnim prijevozom, odnosno prijevozom organiziranim u mjestu rada.

Ako nije organiziran mjesni javni prijevoz koji omogućava  zaposleniku redovit dolazak na posao i odlazak s posla,  zaposlenik ima pravo na naknadu troškova prijevoza koja se utvrđuje u visini cijene karte javnog prijevoza najbliže​g mjesta u kojem je taj prijevoz organiziran u visini cijene godiš​nje karte.

U slučaju da postoji mogućnost kup​nje godiš​nje karte,  zaposlenik ima pravo na godiš​nju kartu, ako mu je to povo​ljnije ili na 1/12 cijene godiš​nje karte koja mu se isplaćuje svakog mjeseca u godini.

Ukoliko nema mogućnosti kup​nje godiš​nje karte, već samo mjesečne karte,  zaposlenik ima pravo na mjesečnu kartu ako mu je to povo​ljnije ili pravo na isplatu troškova mjesnog prijevoza u visini cijene mjesečne karte.

Zaposleniku kojem nije organiziran mjesni javni prijevoz na posao i s posla ima pravo na naknadu za mjesni prijevoz u skladu s odredbom stavka 4. ovoga članka, neovisno o uda​ljenosti mjesta stanova​nja od mjesta rada.

Zaposleniku ima pravo na naknadu troškova prijevoza na posao i s posla međumjesnim javnim prijevozom u visini stvarnih izdataka cijene mjesečne, odnosno pojedinačne karte, ukoliko je mjesto stanova​nja uda​ljeno do 100 kilometara od mjesta rada.

U slučaju uda​ljenosti mjesta stanova​nja od mjesta rada većoj od 100 km, naknada troškova prijevoza na posao i s posla međumjesnim javnim prijevozom, utvrđuje se posebnom odlukom gradonačelnika.

U mjesto u kojem je javni prijevoz organiziran na način da se mjesečnom ili godiš​njom kartom pokrivaju mjesni i međumjesni javni prijevoz (tzv. prijevozne zone),  zaposleniku koji koristi takvu vrstu prijevoza ne ostvaruje pravo iz stavka 4. ovoga članka.

Ako  zaposlenik mora sa stanice međumjesnog javnog prijevoza koristiti i mjesni prijevoz, stvarni izdaci utvrđuju se u visini troškova mjesnog i međumjesnog javnog prijevoza.

Troškovi mjesnog prijevoza  zaposlenika do najbliže stanice međumjesnog prijevoza utvrđuju se u skladu s odredbom stavka 4. ovog članka ovisno o uda​ljenosti mjesta stanova​nja od stanice međumjesnog prijevoza.

Ako postoji više mogućnosti prijevoza, o povo​ljnosti odlučuje poslodavac uzimajući u obzir vremenski najprihvat​ljiviji prijevoz za  zaposlenika te uvažavajući racionalnost troškova.

Ako nije organiziran međumjesni javni prijevoz, koji omo​gućava  zaposleniku redovit dolazak na posao i odlazak s posla,  zaposlenik ima pravo na naknadu troškova prijevoza koja se utvrđuje u visini cijene karte među​mjesnog javnog prijevoza za istu uda​ljenost na tom području.

Naknada troškova prijevoza, isplaćuje se unaprijed i to najkasnije pos​ljed​nje​g dana u mjesecu za idući mjesec.

Naknada troškova prijevoza obračunava se i isplaćuje isključivo za dane prisustva na radu.

Naknada troškova prijevoza ne isplaćuje se za dane kada je zaposlenik na : godišnjem odmoru, bolovanju, porodiljnom dopustu , plaćenom i neplaćenom dopustu.

Članak 50.

Zaposlenici su kolektivno osigurani od pos​ljedica nesretnog slučaja za vrijeme obav​lja​nja službe odnosno rada, kao i u slobodnom vremenu, tijekom 24 sata.

Preslika police osigura​nja prilog je i sastavni dio ovoga Ugovora.

Članak 51.

Zaposleniku pripada pravo na isplatu jubilarne nagrade za neprekidnu službu odnosno rad u gradskim tijelima kada navrše:

-
5 godina – u visini 1 osnovice iz st. 2. ovog članka

-
10 godina – u visini 1,25 osnovice iz st. 2. ovog članka

-
15 godina – u visini 1,50 osnovice iz st. 2. ovog članka

-
20 godina – u visini 1,75 osnovice iz st. 2. ovog članka

-
25 godina – u visini 2 osnovice iz st. 2. ovog članka

-
30 godina – u visini 2,50 osnovice iz st. 2. ovog članka

-
35 godina – u visini 3 osnovice iz st. 2. ovog članka

-
40 godina – u visini 4 osnovice iz st. 2. ovog članka

Osnovica za isplatu jubilarnih nagrada je najma​nje 1.800,00 kuna, a stvarnu visinu osnovice ugovorne strane utvrdit će prije donoše​nja  gradskog  proračuna za tekuću godinu.

Jubilarna nagrada isplaćuje se prvog narednog mjeseca od mjeseca u kojem je  zaposlenik ostvario pravo na jubilarnu nagradu.

Iznimno, ako  zaposleniku  prestaje služba odnosno rad u gradskom tijelu, a ostvario je pravo na jubilarnu nagradu, nagrada će se isplatiti  zaposleniku ili ​njihovim nas​ljednicima, s​ljedeće​g mjeseca po prestanku službe ili rada.

Članak 52.

Ugovorne strane sporazumne su da će Grad  zaposleniku za svako dijete do 15 godina starosti i za svako dijete s posebnim potrebama u prigodi Dana svetog Nikole isplatiti iznos od najma​nje 400,00 kuna, najkasnije do 31. prosinca tekuće godine.

Stvarni iznos iz stavka 1. ovog članka ugovorne strane utvrditi će najkasnije do 1. studenog tekuće godine. 

Ako su oba rodite​lja  gradski zaposlenici , sredstva iz stavka 1. ovoga članka isplaćuju se jednom od rodite​lja, prema ​njihovom dogovoru.

Članak 53.

Ugovorne strane su sporazumne da će Grad  zaposleniku isplatiti godiš​nju nagradu za božićne blagdane u iznosu od najma​nje 1.500,00 kuna, najkasnije do 31. prosinca tekuće godine.

Stvarni iznos iz stavka 1. ovog članka ugovorne strane utvrditi će najkasnije do 1. studenog tekuće godine.

Članak 54.

Iznosi materijalnih prava iz članka  43.,44., 45., 46., 47., 49.,50. i 51.  ugovoreni su u neto iznosima.

VI.     ZAŠTITA PRAVA  ZAPOSLENIKA

Članak 55.

Sva rješe​nja o ostvariva​nju prava, obveza i odgovornosti  zaposlenika obvezatno se u pisanom obliku i s obrazlože​njem dostav​ljaju  zaposleniku, s poukom o pravnom lijeku.

Članak 56.

Odlučujući o izjav​ljenom prigovoru  zaposlenika na rješe​nje iz članka 54. ovoga Ugovora, gradonačelnik ili osoba koju on za to ovlasti dužan je prethodno razmotriti miš​lje​nje sindikalnog povjerenika ili druge ovlaštene osobe Sindikata, ako to zahtijeva  zaposlenik.

Članak 57.

U slučaju kada  zaposlenik daje otkaz, dužan je odraditi otkazni rok u traja​nju od mjesec dana, ako sa gradonačelnikom  ili osobom koju on za to ovlasti ne postigne sporazum o kraćem traja​nju otkaznog roka.

Iznimno od stavka 1. ovoga članka, ako je to potrebno radi dovrše​nja neodgodivih poslova ili iz drugih opravdanih razloga, gradonačelnik   ili osoba koju on za to ovlasti može u rješe​nju o prestanku službe odnosno rada otkazni rok produžiti najviše do tri mjeseca.

Članak 58.

Zaposlenik, kojem prestaje radni odnos zbog poslovno uvjetovanog ili osobno uvjetovanog otkaza, ima pravo na otpremninu u visini 65% prosječne mjesečne plaće isplaćene mu u zad​nja tri mjeseca prije prestanka radnog odnosa, za svaku godinu radnog staža u gradskoj službi.

Otpremnina iz stavka 1.   ovoga članka isplatit će se  zaposleniku pos​ljed​nje​g dana službe odnosno rada.

Kao radni staž ostvaren u gradskoj službi smatra se neprekidni radni staž ostvaren u svim državnim tijelima.

Članak 59.

Ako gradonačelnik   ili osoba koju on za to ovlasti zbog tehničkih ili organizacijskih razloga namjerava u razdob​lju od šest mjeseci otkazati rad za najma​nje petero namještenika, dužan je izraditi program zbri​njava​nja viška  zaposlenika.

Na program zbri​njava​nja viška  zaposlenika iz stavka 1. ovoga članka odgovarajuće se primje​njuje odredba Zakona o radu.

Prilikom izrade programa zbri​njava​nja viška  zaposlenika gradonačelnik   ili osoba koju on za to ovlasti dužan je prethodno se savjetovati sa Sindikatom.

Zaposlenicima se može otkazati rad ako im mjerama iz programa zbri​njava​nja viška  zaposlenika nije moguće osigurati zaposle​nje u roku mjesec dana od dana donoše​nja programa.

Članak 60.

Zaposlenik za čijim je radom prestala potreba u gradskoj upravi, ima u roku dvije godine prednost kod prijema u gradsku upravu odnosno na rad u gradsku upravu, ako se u tom vremenu ukaže potreba za obavljanjem poslova radnog mjesta na koje je zaposlenik bio raspoređen u trenutku kada je za njegovim radom prestala potreba.

 Članak 61.

Zaposleniku kome nedostaje najviše tri godine života do ostvare​nja uvjeta za starosnu mirovinu, ne može prestati služba, odnosno radni odnos bez osobnog pristanka, osim u slučaju prestanka službe po sili zakona.

VII.  ZAŠTITA  ZAPOSLENIKA

Članak 62.

Ako ovlaštena osoba odnosno tijelo ocijeni da kod  zaposlenika postoji neposredna opasnost od nastanka invalidnosti, gradonačelnik   dužan je, uzimajući u obzir nalaz i miš​lje​nje ovlaštene osobe odnosno tijela, u pisanom obliku ponuditi  zaposleniku drugo radno mjesto, čije poslove je on sposoban obav​ljati, a koji, što je više moguće, moraju odgovarati poslovima radnog mjesta na koje je prethodno bio raspoređen.  

Gradonačelnik   dužan je poslove radnog mjesta prilagoditi  zaposleniku iz stavka 1. ovog članka, odnosno poduzeti sve što je u ​nje​govoj moći da mu osigura povo​ljnije uvjete rada.

Zaposlenik iz stavka 1. i 2. ovoga članka, kojem nedostaje najviše 5 godina života do ostvare​nja uvjeta za starosnu mirovinu, ima pravo na plaću prema dosadaš​njem rješe​nju o rasporedu na radno mjesto, ako je to za ​nje​ga povo​ljnije.

Članak 63.

Zaposleniku, prijaš​njem korisniku prava na rad sa skraćenim radnim vremenom i na drugom odgovarajućem poslu za vrijeme zaposle​nja (čl. 174. st. 3. t. 2.–4. Zakona o mirovinskom osigura​nju), koji je to pravo stekao zbog oz​ljede na radu ili profesionalne bolesti prema propisima do 31. 12. 1998. godine, pripada pravo na razliku između plaće koju bi ostvario za puno radno vrijeme na radnom mjestu na koje je raspoređen i zbroja invalidske mirovine i plaće koju ostvaruje za skraćeno radno vrijeme.

VIII.     INFORMIRANJE

Članak 64.

Gradonačelnik  je dužan  zaposleniku odnosno sindikalnom povjereniku osigurati informacije koje su bitne za socijalni položaj  zaposlenika, a posebno:

-
o odlukama koje utječu na socijalni položaj  zaposlenika,

-
o rezultatima rada, 

-
o prijedlozima odluka i općih akata kojima se
u skladu s ovim Ugovorom uređuju osnovna
prava i obveze iz službe odnosno rada,

-
o mjesečnim obračunima plaća  zaposlenika, uz ​njihov pristanak.

IX. DJELOVANJE I UVJETI RADA SINDIKATA

Članak 65.

Gradska tijela obvezuju se da će osigurati provedbu svih prava iz oblasti sindikalnog organizira​nja utvrđenih u Ustavu Republike Hrvatske, konvencijama Međunarodne organizacije rada, zakonima i ovim Ugovorom.

Članak 66.

Gradonačelnik   obvezuje se da neće svojim djelova​njem i aktivnostima ni na koji način onemogućiti sindikalni rad, sindikalno organizira​nje i pravo  zaposlenika da postane članom sindikata.

Povredom prava na sindikalno organizira​nje smatrat će se svaki pritisak od strane gradonačelnika na  zaposlenike, članove sindikata, da istupe iz sindikalne organizacije.

Članak 67.

Sindikat se obvezuje da će svoje djelova​nje provoditi sukladno Ustavu, konvencijama Međunarodne organizacije rada, zakonima i ovom Ugovoru.

Članak 68.

Sindikat je dužan obavijestiti gradonačelnika o izboru odnosno imenova​nju sindikalnih povjerenika i drugih sindikalnih predstavnika.

Članak 69.

Aktivnost sindikalnog povjerenika ili predstavnika u gradskom tijelu ne smije biti sprječavana ili ometana, ako djeluje u skladu s konvencijama Međunarodne organizacije rada, zakonima, drugim propisima i ovim Ugovorom.
Članak 70.

Sindikalni povjerenik ima pravo na naknadu plaće za obav​lja​nje sindikalnih aktivnosti i to tri sata po članu sindikata godiš​nje. 

Gradonačelnik  je dužan   sindikalnom povjereniku, pored prava iz stavka 1. ovoga članka, omogućiti i izostanak iz službe odnosno s rada uz naknadu plaće zbog pohađa​nja sindikalnih sastanaka, tečajeva, osposob​ljava​nja, seminara, kongresa i konferencije, kako u zem​lji, tako i u inozemstvu.

Svaka oz​ljeda sindikalnog povjerenika prilikom obav​lja​nja sindikalnih dužnosti smatra se oz​ljedom na radu.

Članak 71.

Kada sindikalni povjerenik dio svoga radnog vremena posve​ćuje sindikalnim zadaćama, a dio svojim redovnim radnim obvezama, tada se nje​gove obveze iz službe odnosno radnog odnosa uređuju pisanim sporazumom zak​ljučenim između Sindikata i gradonačelnika.

Članak 72.

Sindikalni povjerenik ne može zbog obav​lja​nja sindikalne aktivnosti biti pozvan na odgovornost niti doveden u nepovo​ljniji položaj u odnosu na druge  zaposlenike.

Članak 73.

Za vrijeme obnaša​nja dužnosti sindikalnog povjerenika, i šest mjeseci po isteku te dužnosti, sindikalnom povjereniku u gradskom tijelu bez suglasnosti Sindikata ne može prestati služba odnosno rad, osim po sili zakona, niti se on može bez ​nje​gove suglasnosti premjestiti na drugo radno mjesto u okviru istog ili drugog državnog tijela, odnosno premjestiti na rad izvan mjesta ​nje​gova stanova​nja, pokrenuti protiv ​nje​ga postupak zbog povrede službene dužnosti, kao ni uda​ljiti iz službe odnosno s rada zbog pokreta​nja kaznenog postupka.

Članak 74.

Prije donoše​nja odluka važnih za položaj  zaposlenika, gradonačelnik   mora o tome obavijestiti sindikalnog povjerenika ili drugog ovlaštenog predstavnika Sindikata o tome i mora mu priopćiti podatke važne za donoše​nje odluke i sagledava​nje ​njezina utjecaja na položaj  zaposlenika.

Važnim odlukama iz stavka 1. ovoga članka smatraju se osobito odluke o:

– donoše​nju, izmjeni i dopuni akata gradskih tijela kojima se re​​gu​liraju prava iz rada i po osnovi rada  zaposlenika (uredbe o unutar​njem ustrojstvu i pravilnici o unutar​njem redu državnih tijela i dr.),

-
planu zapoš​ljava​nja i otkazu službe odnosno rada  zaposlenika,

-
mjerama u svezi sa zaštitom zdrav​lja i sigurnosti na radu  zaposlenika,

-
uvođe​nju nove tehnologije te promjene u organizaciji i načinu rada, 

-
planu godiš​njih odmora,

-
rasporedu radnog vremena,

-
noćnom radu,

-
naknadama za izume i tehničko unaprjeđe​nje,

-
donoše​nje programa zbri​njava​nja viška  zaposlenika i dr.

Sindikalni povjerenik ili drugi ovlašteni predstavnik Sindikata može se o dostav​ljenom prijedlogu odluka iz stavka 1. ovog članka očitovati u roku osam dana.

Gradonačelnik  , prije donoše​nja odluke iz stavka 1. ovoga članka, dužan je razmotriti dostav​ljene primjedbe sindikalnog povjerenika ili drugog ovlaštenog predstavnika Sindikata.

 Članak 75.

Gradonačelnik dužan je razmotriti prijedloge, inicijative, miš​lje​nja i zahtjeve Sindikata u svezi s ostvare​njem prava, obveza i odgovornosti iz rada i po osnovi rada i o zauzetim stajalištima dužan je u roku osam dana od primitka prijedloga, inicijative, miš​lje​nja i zahtjeva pismenim putem izvijestiti Sindikat.

Gradonačelnik   ili osoba koju on ovlasti dužan je na zahtjev sindikalnog povjerenika primiti ga na razgovor i s ​njim razmotriti pita​nja sindikalne aktivnosti i materijalnu problematiku  zaposlenika, najkasnije u roku 8 dana od predaje pismenog zahtjeva za prijam.

Članak 76.

Gradonačelnik   dužan je sindikalnom povjereniku ili drugom ovlaštenom predstavniku Sindikata jednom u šest mjeseci omogućiti održava​nje sastanka u radnom vremenu.

Članak 77.

U provođe​nju mjera zaštite na radu sindikalni povjerenik ima pravo i obvezu osobito:

-
sudjelovati u planira​nju mjera za unaprjeđiva​nje uvjeta rada,

-
biti informiran o svim promjenama od utjecaja na sigurnost i zdrav​lje  zaposlenika,

-
primati primjedbe službenika i namještenika na primjenu propisa i provođe​nje mjera zaštite na radu,

-
biti nazočan inspekcijskim pre​gledima i informirati inspektora o svim zapaža​njima  zaposlenika

-
pozvati inspektora zaštite na radu kada ocijeni da su ugroženi život i zdrav​lje  zaposlenika, a gradsko tijelo to propušta ili odbija učiniti,

-
školovati se za obav​lja​nje poslova zaštite na radu, stalno proširivati i unaprjeđivati svoje zna​nje, pratiti i prikup​ljati informacije odgovarajuće za rad na siguran način,

-
staviti prigovor na inspekcijski nalaz i miš​lje​nje,

-
svojom aktivnošću poticati ostale  zaposlenike za rad na siguran način.

Ukoliko u  gradskom tijelu nije izabran povjerenik zaštite na radu u skladu s propisima s područja zaštite na radu u roku od 90 dana od početka primjene Kolektivnog ugovora onda ga može imenovati sindikat.

X.     MIRNO RJEŠAVANJE KOLEKTIVNIH RADNIH SPOROVA

Članak 78.

Za rješava​nje kolektivnih radnih sporova između potpisnika ovoga Ugovora koje nije bilo moguće riješiti međusobnim pre​govara​njem, mora se provesti postupak mire​nja.

Članak 79.

Postupak mire​nja provodi mirovno vijeće.

Mirovno vijeće čine tri člana. 

-
jedan predstavnik Grada

-
jedan predstavnik Sindikata

-
jedan član kojeg izaberu stranke u sporu s liste koje utvrđuje Gospodarsko-socijalno vijeće.

Članovi Mirovnog vijeća sporazumno imenuju predsjednika vijeća.

Članak 80.

Postupak mire​nja pokreće se na pisani prijedlog jednog od potpisnika ovoga Ugovora, a mora se dovršiti u roku od pet dana od dana pokreta​nja postupka mire​nja.

Članak 81.

U postupku mire​nja Mirovno vijeće ispitat će navode i prijedloge ugovornih strana, a po potrebi prikupit će se i potrebne obavijesti i saslušati stranke.

Mirovno vijeće sastavit će pisani prijedlog nagodbe.

Članak 82.

Mire​nje je uspjelo ako obje ugovorne strane prihvate pisani prijedlog nagodbe.

Nagodba u smislu odredbe stavka 1. ovoga članka ima pravnu snagu i učinke kolektivnog ugovora.

XI.    ŠTRAJK

Članak 83.

Ako postupak mire​nja ne uspije, Sindikat ima pravo pozvati na štrajk i provesti ga sa svrhom zaštite i promica​nja socijalnih interesa svojih članova.

Za organizaciju i provedbu štrajka Sindikat koristi sindikalna pravila o štrajku.

Članak 84.

Štrajk se mora najaviti drugoj ugovornoj strani najkasnije tri dana prije početka štrajka.

U pismu u kojem se najav​ljuje štrajk moraju se naznačiti razlozi za štrajk, mjesto, dan i vrijeme početka štrajka.

Članak 85.

Pri organizira​nju i poduzima​nju štrajka, organizator i sudionici štrajka moraju voditi računa o ostvariva​nju Ustavom zajam​če​nih prava i sloboda drugih, a osobito o osigura​nju života, zdrav​lja i sigurnosti ​ljudi i imovine.

Članak 86.

Najkasnije na dan najave štrajka sindikat mora objaviti pravila o poslovima na kojima se rad ne smije prekidati za vrijeme trajanja štrajka.

Članak 87.

Na prijedlog Gradonačelnika, sindikat i Gradonačelnik sporazumno izrađuju i donose pravila o poslovima koji se ne smiju prekidati za vrijeme štrajka.

Pravila iz stavka 1. ovoga članka sadrže naročito odredbe o radnim mjestima i broju  zaposlenika  koji na njima moraju raditi za vrijeme štrajka, a s ci​ljem omogućava​nja obnav​lja​nja rada nakon završetka štrajka odnosno s ci​ljem nastavka obav​lja​nja poslova koji su prijeko potrebni, osobito radi sprječava​nja ugrožava​nja života, osobne sigurnosti ili zdrav​lja pučanstva.

Članak 88.

Ako se po pravilima o poslovima koji se ne smiju prekidati za vrijeme štrajka ne postigne suglasnost, pravila će utvrditi arbitraža sastav koje se utvrđuje odgovarajućom primjenom članka 86. ovoga Ugovora.

Pravila iz stavka 1. ovoga članka arbitraža je dužna donijeti u roku od 8 dana od dana dostave prijedloga arbitraži.

Članak 89.

Ako Grad nije predložilo utvrđiva​nje pravila iz članka 85. ovoga Ugovora do dana početka postupka mire​nja, postupak utvrđiva​nja tih poslova ne može pokrenuti do dana okonča​nja štrajka.

Članak 90.

Štrajkom rukovodi štrajkaški odbor sastav​ljen od predstavnika organizatora štrajka koji je dužan na pogodan način očitovati se strani protiv koje je štrajk organiziran, kako bi se nastavili pre​govori u svrhu mirnog rješe​nja spora.

Članovi štrajkaškog odbora ne mogu biti raspoređeni na rad za vrijeme štrajka.

Članak 91.

Sudioniku štrajka plaća i dodaci na plaću mogu se sma​njiti razmjerno vremenu sudjelova​nja u štrajku.

Članak 92.

Organizira​nje štrajka ili sudjelova​nje u štrajku sukladno odredbama ovoga Ugovora ne predstav​lja povredu službene odnosno radne dužnosti.

Članak 93.

Zaposlenik ne smije biti stav​ljen u nepovo​ljniji položaj u odnosu na druge  zaposlenike zbog organizira​nja ili sudjelova​nja u štrajku organiziranom sukladno odredbama ovoga Ugovora, a niti smije biti ni na koji način prisi​ljen sudjelovati u štrajku, ako to ne želi.

Članak 94.

Ugovorne strane suglasne su da Grad može od mjerodavnog suda zahtijevati zabranu štrajka koji je organiziran protivno od​red​bama ovoga Ugovora.

XII.      SOCIJALNI MIR

Članak 95.

Ugovorne strane za vrijeme traja​nja ovoga Ugovora obve​zuju se na socijalni mir.

Izuzetno, dozvo​ljen je štrajk solidarnosti uz najavu, prema odredbama ovoga Ugovora, ili korište​nje drugih metoda dava​nja sindikalne potpore zahtjevima zaposlenih u određenoj drugoj djelatnosti.

XIII.    TUMAČENJE I PRAĆENJE PRIMJENE OVOGA UGOVORA

Članak 96.

Za tumače​nje odredaba i praće​nje primjene ovoga Ugovora ugovorne strane imenuju zajedničku komisiju u roku od 30 dana od dana potpisa ovog Ugovora.

Komisija ima šest članova od kojih svaka ugovorna strana imenuje tri člana.

Komisija donosi pravilnik o radu.

Sve odluke komisija donosi većinom glasova, a u slučaju podije​ljenog broja glasova odlučuje glas predsjednika komisije.

Ugovorne strane dužne su se pridržavati danog tumače​nja.

Komisija će jednom u šest mjeseci izvijestiti Grad i Sindikate o sta​nju na području primjene Ugovora s obzirom na poštiva​nje ​nje​govih odredbi, u ci​lju identificira​nja možebitnih zapreka za ostvariva​nje prava  zaposlenika.

Grad i Sindikati razmotrit će slučajeve sustavnog krše​nja Ugovora radi prevenira​nja mogućih sudskih sporova i odrediti mjere za ​nje​govu provedbu.

 XIV.     PRIJELAZNE I ZAKLJUČNE ODREDBE

Članak 97.

Smatra se da je ovaj Ugovor zak​ljučen kada ga potpišu ovlašteni predstavnici ugovornih strana.

Članak 98.

Ovaj Ugovor sklapa se na vrijeme od četiri godine.

Članak 99.

Svaka ugovorna strana može predložiti izmjene i dopune ovoga Ugovora.

U ime sindikata prijedlog izmjena i dopuna ovoga Ugovora podnosi Pre​govarački odbor.

Strana kojoj je podnesen prijedlog za izmjenu i dopunu ovoga Ugovora mora se pisano očitovati u roku od 15 dana od dana primitka prijedloga te mora pristupiti pre​govorima o predloženoj izmjeni ili dopuni u roku od 30 dana od dana primitka prijedloga. 

Ako strana kojoj je podnesen prijedlog ne postupi u skladu s odredbama stavka 3. ovoga članka, smatrat će se da su ispu​njeni uvjeti za promjenu odredaba ovog Ugovora o postupku mire​nja.

Članak 100.

Svaka strana može otkazati ovaj Ugovor.

Otkazni rok je tri mjeseca od dana dostave otkaza drugoj strani.

Članak 101.

Pre​govore o obnovi ovoga Ugovora strane će započeti naj​ma​nje 60 dana prije isteka roka na koji je sklop​ljen.

Članak 102.

Ugovor stupa na snagu danom potpisivanja a primjenjuje se od 01. siječnja, 2007. godine.

Članak 103.

Ovaj Ugovor objavljuje se u „Službenom glasniku Grada Sinja.“

U Sinju 12. siječnja, 2007. godine

   ZA GRAD SINJ                                             ZA SINDIKAT DRŽAVNIH I LOKALNIH GRADONAČELNIK                                               SLUŽBENIKA I NAMJEŠTENIKA

              Nikola Tomašević, v.r.  




REPUBLIKE HRVATSKE

                                                                                                  PREDSJEDNIK

                                                                               Ivica Ihas, v.r.
                                                                                             ZA PODRUŽNICU SINDIKATA

                                                                                                           GRAD SINJ

                                                                                                              Povjerenik                                                                                                                                                                                                             Šimun Samardžić, v.r.
